Diari Oficial de la Generalitat Valenciana


Sumari del DOGV 3421, del 27-01-1999 (1999/648)

DECRET 6/1999, de 26 de gener, del Govern Valencià, pel qual es modifica el Reglament Orgànic i Funcional de la Conselleria d'Ocupació, Indústria i Comerç.
-----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1999/01/26/6/dof/vci/html**

### Dades del document

Número de DOGV
:   3421

Data del DOGV
:   27-01-1999

Secció del DOGV
:   I. DISPOSICIONS GENERALS

Número del document
:   1999/648


Data del document
:   26-01-1999

Organisme emissor
:   Conselleria d'Ocupació, Indústria i Comerç

Tipus de document
:   Decret

Anàlisi jurídica

 Descriptors 

:   * Conselleria Ocupació, Indústria i Comerç
    * administració regional
    * reglament intern
    * legislació

DECRET 6/1999, de 26 de gener, del Govern Valencià, pel qual es modifica el Reglament Orgànic i Funcional de la Conselleria d'Ocupació, Indústria i Comerç. [1999/M648]
  
Mitjançant el Decret 34/1997, de 26 de febrer, el Govern Valencià aprovà el Reglament Orgànic i Funcional de la Conselleria d'Ocupació, Indústria i Comerç, com a conseqüència de les noves competències atribuïdes pel Decret 4/1997, de 26 de febrer, del president de la Generalitat Valenciana.
  
L'enllestiment del procés de transferències a la Generalitat Valenciana de les funcions atribuïdes a l'Institut Nacional d'Ocupació va provocar la modificació del Reglament Orgànic i Funcional de la conselleria mitjançant el Decret 115/1998, d'1 de setembre, del Govern Valencià, pel qual es va crear la Direcció General per a la Coordinació de les Transferències de l'Institut Nacional d'Ocupació com a òrgan al qual correspon la planificació i el desenrotllament de les actuacions necessàries perquè es materialitze el procés de transferències que en matèria d'intermediació en el mercat de treball, polítiques actives d'ocupació i formació realitza l'Inem dins de l'àmbit territorial de la Comunitat Valenciana.
  
Aconseguit el propòsit previst, és procedent ara adaptar l'estructura orgànica de la conselleria a les necessitats originades d'acord amb el desenrotllament de les matèries que esta té atribuïdes i previstes d'assignar. Per això, cal configurar una nova direcció general, suprimint la Direcció General per a la Coordinació de les Transferències de l'Institut Nacional d'Ocupació, i atribuir a la nova direcció general les funcions específiques que haurà de desenrotllar. Tot això als efectes d'aconseguir una major operativitat i eficàcia en el compliment de les funcions i els servicis que té atribuïts la Conselleria d'Ocupació, Indústria i Comerç.
  
Pel que s'ha exposat, de conformitat amb allò que s'ha establit en els articles 35.f) i 70 de la Llei 5/1983, de 30 de desembre, de la Generalitat Valenciana, a proposta del conseller d'Ocupació, Indústria i Comerç i després de la deliberació prèvia del Govern Valencià, en la reunió del dia 26 de gener de 1999,
  
DECRETE
  
Article 1
  
Es modifica l'article 2.3.f) del Decret 34/1997, de 26 de febrer, en la redacció que en fa el Decret 115/1998, d'1 de setembre, amb el següent contingut:
  
«f) La Direcció General d'Intermediació Laboral».
  
Article 2
  
Es modifica l'article 13.2.d) del Decret 34/1997, de 26 de febrer, en la redacció que en fa el Decret 115/1998, d'1 de setembre, amb el següent contingut:
  
«d) La Direcció General d'Intermediació Laboral.»
  
Article 3
  
Es modifica el capítol III del títol II del Decret 34/1997, de 26 de febrer, en la redacció que en fa el Decret 115/1998, d'1 de setembre, amb el següent contingut:
  
«Secció quarta
  
De la Direcció General d'Intermediació Laboral
  
Article 19 bis)
  
A la Direcció General d'Intermediació Laboral correspondrà l'exercici de les funcions de gestió i control en matèria d'intermediació en el mercat de treball, la promoció i coordinació d'accions d'informació i orientació professional a favor dels desocupats, i també l'ordenació, coordinació i control de les oficines d'ocupació que es transferisquen. Així mateix i en els termes de col·laboració que es determinen, li correspondrà la gestió de les prestacions per desocupació que corresponen a l'Inem, en l'àmbit de la Comunitat Valenciana.
  
De la Direcció General d'Intermediació Laboral depén l'Àrea d'Intermediació i Orientació.»
  
Article 4
  
S'afig un nou article, el 19 bis.a), a la secció quarta del capítol III del títol II del Decret 34/1997, de 26 de febrer, en la redacció que en fa el Decret 115/1998, d'1 de setembre, amb el següent contingut
  
«Article 19 bis.a)
  
En l'Àrea d'Intermediació i Orientació s'enquadren les funcions relacionades amb les següents matèries:
  
a) Execució i control de les competències que es transferisquen en matèria d'intermediació en el mercat de treball.
  
b) Autorització i control de les agències de col·locació sense finalitat de lucre o d'entitats associades als servicis integrats per a l'ocupació.
  
c) Ordenació, control i coordinació de les oficines d'ocupació transferides a la Generalitat Valenciana.
  
d) Disseny i actualització de la xarxa d'oficines d'ocupació amb vista a la seua adequació a la demanda del mercat de treball.
  
e) Desenrotllament i coordinació d'accions d'informació i orientació laboral.
  
f) Coordinar i dirigir les actuacions de les unitats territorials i els centres que en depenen, en les matèries de la seua competència.»
  
Article 5
  
Es modifica l'article 24.2 del Decret 34/1997, de 26 de febrer, per addició d'una nova unitat, amb el següent contingut:
  
«Article 24.2
  
Les direccions territorials d'Ocupació, Indústria i Comerç s'estructuren en les següents unitats:
  
- Àrea Territorial de Treball.
  
- Servei Territorial d'Intermediació Laboral.
  
- Servei Territorial d'Indústria i Energia.
  
- Servei Territorial de Comerç.
  
- Servei Territorial de Consum.
  
A les dites unitats els correspondran les funcions que els siguen encomanades o atribuïdes reglamentàriament.»
  
DISPOSICIÓ ADDICIONAL
  
L'exercici de les funcions que en matèria d'ocupació, treball i formació siguen transferides a la Generalitat Valenciana i assignades per decret del president de la Generalitat Valenciana a la Conselleria d'Ocupació, Indústria i Comerç correspondrà als òrgans d'esta, d'acord amb allò que s'ha establit en el Reglament Orgànic i Funcional.
  
DISPOSICIONS FINALS
  
Primera
  
Es faculta el conseller d'Ocupació, Indústria i Comerç perquè dicte les disposicions necessàries per al desplegament d'allò que s'ha establit en el present decret.
  
Segona
  
El present decret entrarà en vigor el dia de la seua publicació en el Diari Oficial de la Generalitat Valenciana.
  
Valencia, 26 de gener de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Ocupació, Indústria i Comerç,


Còpia Permalink ELI